钦定古今图书集成/明伦汇编/官常典/第388卷 > 郭山恽
## 钦定古今图书集成/明伦汇编/官常典/第388卷 > 郭山恽

按《唐书》本传：“山恽，河东人。善治礼。景龙中，迁国子司
业。帝昵宴近臣及修文学士，诏遍为伎。工部尚书张
锡为《谈容娘舞》，将作大匠宗晋卿为《浑脱舞》，左卫将
军张洽为《黄麞舞》。给事中李行言歌《驾车西河曲》，馀
臣各有所陈，皆鄙黩。而山恽奏无所习，惟知诵诗，乃
诵《鹿鸣》《蟋蟀》二篇，未毕，中书令李峤以其近规讽，止”
之。帝嘉其直，下诏褒咨，赐服一称。其后与钦明僻论
阿世，不能终其守。久之，复拜国子司业。